Държавен вестник, бр. 101, 2010 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  101
мация в базата данни за проверките, публикувана 
ежегодно от ЕК, и който е бил задържан или 
който е бил спиран от експлоатация повече от 
два пъти в течение на последните 24 месеца в 
пристанище на държава – членка на ЕС, или 
държава, страна по ПМР ДПК.
(2) Изпълнителният директор на ИА „МА“ 
може да не издаде заповед за отказ на достъп 
до българско пристанище или котвена стоянка 
в случаите по чл. 24, ал. 9. 
(3) Заповедта за отказ на достъп до българско 
пристанище или котвена стоянка влиза в сила в 
момента, когато корабът напусне пристанището 
или мястото за заставане на котва, където е 
бил подложен на трето задържане и където е 
издадена заповедта за отказ на достъп. 
(4) Заповедта за отказ на достъп до българско 
пристанище или котвена стоянка се отменя, 
ако са изпълнени следните условия:
1. изтекъл е тримесечен срок, считан от датата 
на издаване на заповедта за отказ на достъп 
до българско пристанище или котвена стоянка;
2. изпълнени са изискванията по т. 3 – 9 от 
приложение № 9. 
(5) В случай че бъде издадена втора заповед 
за отказ на достъп до българско пристанище 
или котвена стоянка за един и същ кораб, 
срокът по ал. 4, т. 1 се увеличава на 12 месеца. 
(6) При задържане на кораб, на който е 
бил отказван достъп два пъти, изпълнителният 
директор на ИА „МА“ издава заповед за отказ 
на достъп до българско пристанище или котве­
на стоянка, което води до отказ на достъп по 
отношение на кораба във всяко пристанище 
и място за заставане на котва в рамките на 
ЕС. Този трети отказ на достъп може да бъде 
отменен след изтичане на срок 24 месеца от 
датата на издаване на заповедта при наличието 
на следните обстоятелства: 
1. корабът плава под знамето на държава, 
която по брой задържания не попада нито в 
„черния“, нито в „сивия списък“ съгласно ал. 1; 
2. задължителните свидетелства и свидетел­
ствата за клас на кораба са издадени от орга­
низация или организации, които са признати 
съгласно Регламент (ЕО) № 391/2009 на Ев­
ропейския парламент и на Съвета от 23 април 
2009 г. относно общи правила и стандарти за 
организациите за проверка и преглед на кораби; 
3. корабът е управляван от компания с високи 
показатели съгласно приложение № 1, част I.1;
4. спазени са условията, посочени в т. 3 – 9 
от приложение № 9. 
(7) На всеки кораб, който не отговаря на 
критериите, посочени в ал. 6, след изтичане на 
период от 24 месеца от издаване на заповедта се 
отказва за постоянно достъп до всяко българско 
пристанище и място за заставане на котва. 
(8) На кораб, задържан след трети отказ 
на достъп, се отказва за постоянно достъп до 
българско пристанище или място за заставане 
на котва съгласно процедурите, посочени в 
приложение № 9. 
Раздел ІХ
Отстраняване на несъответствия и задържане
Чл. 22. (1) Капитанът на пристанището деле­
гира със заповед правомощието си за издаване 
на заповед за забрана за отплаване на кораб 
от съответното пристанище на инспекторите, 
осъществяващи проверки по реда на държавния 
пристанищен контрол.
(2) Когато несъответствията, описани в док­
лада за извършената проверка, представляват 
явна заплаха за безопасността, здравето или 
околната среда, инспекторът по ДПК издава 
заповед за задържане на кораба или преуста­
новява операцията, по време на която са били 
открити. Заповедта за задържане се издава 
независимо от очакваната продължителност за 
престоя на кораба в пристанището.
(3) Инспекторът по ДПК при определяне, 
дали един кораб трябва да бъде задържан или 
не, прилага критериите, посочени в приложе­
ние № 10. 
(4) Инспекторът по ДПК отменя заповедта за 
задържане или преустановяване на операцията 
тогава, когато констатира, че недостатъците са 
отстранени в съответствие с изискванията на 
конвенциите.
(5) За извършване на повторна проверка 
на кораба корабният агент подава писмено 
заявление до съответната дирекция „Морска 
администрация“, че установените недостатъци 
са отстранени.
(6) Заявлението по ал. 5 се подава в работ­
ното време на съответната дирекция „Морска 
администрация“.
(7) Заповедта за забрана за отплаване на 
кораба или за преустановяване на корабните 
операции подлежи на незабавно изпълнение и 
не може да бъде отменена преди отстраняването 
на недостатъците и заплащане на разноските 
съгласно чл. 29, т. 4.
(8) Инспекторът по ДПК издава заповед за 
задържане на кораб, когато корабът не е обо­
рудван с устройство за записване на данните 
за движението на кораба (VDR), в случай че 
използването на такова устройство е задължи­
телно в съответствие с международен договор, 
по който Република България е страна. 
(9) Ако недостатъкът по ал. 8 не може веднага 
да бъде отстранен в българското пристанище 
на задържане, инспекторът по ДПК разрешава 
отплаване на кораба до най-близкия подходящ 
кораборемонтен завод или поставя срок за от­
страняване не по-дълъг от 30 дни, прилагайки 
изискванията на чл. 24 от тази наредба.